Ρούτγκερ Χάουερ

Ο Ρούτγκερ Ούλσεν Χάουερ (ολλανδικά: Rutger Oelsen Hauer, 23 Ιανουαρίου 1944 - 19 Ιουλίου 2019) ήταν Ολλανδός ηθοποιός, συγγραφέας και περιβαλλοντιστής. Είχε συμμετάσχει σε αγγλόφωνες και ολλανδόφωνες τηλεοπτικές σειρές και ταινίες.

Ο Χάουερ ξεκίνησε την καριέρα του το 1969 με τον ομώνυμο ρόλο στην ολλανδική τηλεοπτική σειρά Floris και συνέχισε με την επιτυχημένη ταινία Λουλούδι της σάρκας το 1973. Απέκτησε διεθνή φήμη με την ταινία Αγώνας επιβιώσεως και συμμετείχε σε αμερικανικές ταινίες όπως στην ταινία Το γεράκια της νύχτας και στην ταινία επιστημονικής φαντασίας Blade Runner (1982), οι οποίες του χάρισαν ρόλους πρωταγωνιστικούς όπως στις ταινίες Όστερμαν, το 48ωρο των κατασκόπων, Ο λύκος και το γεράκι, Σάρκα και αίμα, Το οτοστόπ του τρόμου, Απόδραση από το Σομπιμπόρ (για την οποία κέρδισε Χρυσή Σφαίρα Β' Ανδρικού Ρόλου), Τυφλός σαμουράι, Σώμα με σώμα και Φυλακές υψίστης ασφαλείας.

Την δεκαετία του 1990, ο Χάουερ συμμετείχε σε δεύτερους ρόλους σε ταινίες όπως Μπάφι η βαμπιροφόνισσα. Τη δεκαετία του 2000 στα Εξομολογήσεις ενός επικίνδυνου μυαλού, Αμαρτωλή πόλη, Batman Begins και το 2011 στην Τελετή αλλά επίσης σε πρωταγωνιστικούς ρόλους όπως η ταινία Hobo with a Shotgun την ίδια χρονιά. Ίδρυσε το Rutger Hauer Starfish Association, έναν οργανισμό ευαισθητοποίησης για το AIDS. Το 2013 έγινε ιππότης επί των τιμών στην Ολλανδία.

 Πρώιμα χρόνια 
Ο Χάουερ γεννήθηκε στις 23 Ιανουαρίου 1944 στο Μπρόκελεν της Ολλανδίας. Ήταν γιος των ηθοποιών Τέουνκε και Άρεντ Χάουερ, οι οποίοι διηύθυναν μια σχολή υποκριτικής κοντά στο Άμστερνταμ. Είχε μια μεγαλύτερη και δυο μικρότερες αδερφές. Γεννήθηκε όταν η πόλη καταγωγής του ήταν υπό γερμανική κατοχή κατά τη διάρκεια του Β΄ Παγκοσμίου Πολέμου, με τον ίδιο να δηλώνει το 1981: "Γεννήθηκα στην μέση του πολέμου και πιστεύω ότι για αυτόν τον λόγο έχω βαθιές φιλειρηνικές ρίζες. Η βία με τρομάζει". Ο Χάουερ φοίτησε στο σχολείο Ρούντολφ Στάινερ καθώς οι γονείς του ήθελαν να αναπτύξει την δημιουργικότητά του.

Σε ηλικία 15 ετών, εγκατέλειψε το σχολείο για να υπηρετήσει στο Βασιλικό Ναυτικό της Ολλανδίας. Επί έναν χρόνο ταξίδεψε στον κόσμο αλλά στάθηκε αδύνατο να γίνει πλοίαρχος εξαιτίας της αχρωματοψίας του. Επιστρέφοντας σπίτι, εργάστηκε σε διάφορες περιστασιακές δουλειές ενώ πήρε το απολυτήριό του από το νυχτερινό λύκειο. Εισήχθη στην Ακαδημία Θεάτρου και Χορού στο Άμστερνταμ όπου έλαβε μαθήματα υποκριτικής αλλά σύντομα τα παράτησε για να υπηρετήσει στον Βασιλικό Στρατό της Ολλανδίας. Εκπαιδεύτηκε ως γιατρός αλλά εγκατέλειψε το επάγγελμα μετά από λίγους μήνες καθώς εναντιώθηκε στην χρήση όπλων. Επέστρεψε στην δραματική σχολή, από την οποία αποφοίτησε το 1967.

 Καριέρα 
Το 2013, ο Χάουερ χρίστηκε ιππότης στο Τάγμα του Λέοντος της Ολλανδίας. Το 2015, έδωσε τη φωνή του σε διαφημίσεις του δανικού προϊόντος Lurpak. Το 2016, εισήλθε στην κριτική επιτροπή του ShortCutz Amsterdam, ενός ετήσιου κινηματογραφικού φεστιβάλ που προωθεί ταινίες μικρού μήκους στο Άμστερνταμ. Το 2017, ο Χάουερ έδωσε τη φωνή του στον πρωταγωνιστή του βιντεοπαιχνιδιού επιστημονικής φαντασίας Observer, Ντάνιελ Λαζάρσκι. Το παιχνίδι δημιουργήθηκε από την Bloober Team, και τοποθετείται στην μετααποκαλυπτική Πολωνία. Ο Ντάνιελ Λαζάρσκι είναι μέλος μιας επίλεκτης ομάδας της αστυνομίας, η οποία μπορεί να χακάρει εγκεφάλους και να αλληλεπιδρά με τις αναμνήσεις τους.

 Προσωπική ζωή 
Ο Χάουερ ήταν περιβαλλοντιστής. Ίδρυσε έναν οργανισμό για την καταπολέμηση του AIDS, ο οποίος είχε τίτλο Rutger Hauer Starfish Association.

Ο Χάουερ παντρεύτηκε την δεύτερη γυναίκα του, Ίνεκε τεν Κάτε, το 1985. Ήταν μαζί από το 1968. Είχε αποκτήσει ένα παιδί με την πρώτη του σύζυγο Χέιντι Μερζ, την ηθοποιό Άισα Χάουερ (1966 - ), που τον έκανε παππού το 1987.

Τον Απρίλιο του 2007, εξέδωσε την αυτοβιογραφία του με τίτλο All Those Moments: Stories of Heroes, Villains, Replicants, and Blade Runners (συγγραφή με τον Πάτρικ Κουίνλαν), στην οποία συζήτησε πολλούς από τους κινηματογραφικούς ρόλους του. Ένα μέρος των εσόδων από το βιβλίο πηγαίνουν στο Rutger Hauer Starfish Association.

 Φιλμογραφία 

 Κινηματογραφικές ταινίες 
ΈτοςΠρωτότυπος τίτλοςΤίτλος στα ελληνικάΡόλος1969Monsieur Hawarden1973Repelsteeltje (ή Rumplestiltskin)βασιλιάςTurkish DelightΛουλούδι της σάρκαςΈρικ Φονκ1974Das Amulett des TodesΚρις1974PusteblumeΡικThe Wilby ConspiracyΗ συνωμοσία του ΓουίλμπιΜπλέιν1975Katie TippelΟύγκοHet jaar van de kreeftΠιερ1976Max HavelaarΝτουκλάρι1977Soldier of OrangeΑγώνας επιβιώσεωςΈρικ Λάνσχοφ1978Pastorale 1943Όγκουστ ΣουλτςEen vrouw tussen hond en wolfΜια γυναίκα στο λυκόφωςΆντριανMysteriesΜυστήριαΓιόχαν Νέιτζελ1979Es begann bei TiffanyΤζον ΡάιντερGrijpstra & De GierΜοιραίο λάθοςΡάινους ντε Γκιρ1980SpettersΣπέτερς, ο χορός των ξεγραμμένωνΓκέριτ Γουίτκαμπ1981NighthawksΤα γεράκια της νύχταςΒούλφγκαρChanel SolitaireΕτιέν Μπαλσάν1982Blade RunnerΡόι Μπάτι1983The Osterman WeekendΌστερμαν, το 48ωρο των κατασκόπωνΤζον Τάνερ1984A Breed ApartΟ τιμωρόςΤζιμ ΜόλντενEurekaΕύρηκα!Κλοντ Μεγιό βαν Χορν1985LadyhawkeΟ λύκος και το γεράκιΕτιέν ΝαβάρεFlesh & BloodΣάρκα και αίμαΜάρτιν1986The HitcherΤο οτοστόπ του τρόμουΤζον Ράιντερ1987Wanted: Dead or AliveΚαταζητείται νεκρός ή ζωντανόςΝικ Ράνταλ1988La leggenda del santo bevitoreΑντρέας Καρτάκ1989Il principe del desertoΤομ ΜπάρτονBlind FuryΤυφλός σαμουράιΝικ ΠάρκερIn una notte di chiaro di lunaΆγγιγμα θανάτουΤζον ΝοτThe Blood of HeroesΣώμα με σώμαΣάλοουBloodhounds of BroadwayΟι παράνομοι του ΜπρόντγουεϊΕγκέφαλος1991WedlockΦυλακές υψίστης ασφαλείαςΦρανκ ΓουόρενPast MidnightΠερασμένα μεσάνυχταΜπεν Τζόρνταν1992Split SecondΣε κλάσμα δευτερολέπτουΧάρλεϊ ΣτόουνBuffy the Vampire SlayerΜπάφι, η βαμπιροφόνισσαΛόθος1993Arctic BlueΑπόδραση στην ΑρκτικήΜπεν Κορμπέτ1994Surviving the GameΑνθρώπινο θήραμαΤόμας ΜπερνςAmelia Earhart: The Final FlightΦρεντ ΝούνανNostradamusΝοστράδαμος: Η αιώνια προφητείαμοναχόςThe Beans of Egypt, MaineΡούμπεν Μπιν1995Blood of the InnocentΟ μπάτσος απ' το Σικάγοδρ ΛεμMr. Stitchδρ Ρου Γουόκμαν1996CrossworldsΤο στραυροδρόμι των κόσμωνA.T.Mariette in EcstasyεφημέριοςPrecious FindΠολύτιμο φορτίοΆρνολντ1997Knockin' on Heaven's DoorΚούρτιτςBlastΛίο, ο τρομοκράτηςΛίοOmega DoomΜάχη για επιβίωσηΟμέγκα ΝτουμThe Call of the Wild: Dog of the YukonΤο κάλεσμα της φύσηςΤζον ΘόντονBleedersΟργή Θεούδρ ΜάρλοουDeathlineΚόκκινη γραμμήΤζον Άντερσον Γουέιντ1998Bone DaddyΠαράνοιαΟυιλιαμ Πάλμερ1999Simon Magusκόμης ΆλμπρεχτTactical AssaultΑερομαχίαΤζον Χόλιντεϊ (Ντοκ)2000Lying in WaitΚιθ ΜίλερPartners in CrimeΣυνεργοί στο έγκλημαΤζιν ΡίαρντονWilderδρ Σαμ Ντένις Τσάρνεϊ2001Jungle JuiceΖαν-ΛουκThe RoomΧάριThe Last Words of Dutch SchultzΆρθουρ Σουλτς ΦλαγκενχάιμερTurbulence 3: Heavy MetalΑπειλή στον αέρα 3συγκυβερνήτης ΜάκιντοςFlying VirusΕζεκιήλ2002I banchieri di Dioκαρδινάλιος ΜάρκινκουςScorcherΠαγκόσμια απειλήπρόεδρος ΝέλσονWarrior AngelsΓκρέκορConfessions of a Dangerous MindΕξομολογήσεις ενός επικίνδυνου μυαλούΚίλερ2004In the Shadow of the CobraΓκάλοTempestaΒαν ΜπένιγκενCamera ascunsaΣεμπάστιαν2005Sin CityΑμαρτωλή πόληκαρδινάλιος ΡόαρκBatman BeginsΜπάτμαν: Η αρχήΟυίλιαμ ΙρλDracula III: LegacyΔράκουλας 3: Κληρονομιά αίματοςκόμης ΔράκουλαςZerkalnye voyny. Otrazhenie pervoeμυστηριώδης άντραςThe Poseidon AdventureΠοσειδών: Η καταστροφήεπίσκοπος Άουγκουστ Σμιτ2006The Hunt for Eagle OneEagle One: Αποστολή διάσωσηςστρατηγός Φρανκ ΛιούιςMinotaurΜινώταυροςΑιγέαςMentorΣάνφορντ ΠόλαρντThe Hunt for Eagle One: Crash Pointστρατηγός Φρανκ Λιούις2007Goal II: Living the DreamGoal 2: Ζώντας το όνειροΡούντι βαν ντεν ΜερβMoving McAllisterΜακάλιστερDead Tone75 δευτερόλεπταντετέκτιβ Τζον Κράιτον2008SpoonΣπουνΒίκτορ ΣπουνMagic Flute Diariesδρ Ρίτσαρντ ΝέιτζελBride FlightΦρανκ (ηλικιωμένος)2009BarbarossaΦρειδερίκος Α΄ ΒαρβαρόσσαTonight at NoonΝτιέγκο βαν ντερ ΧάγκενHappiness RunsΊνσλεϊ2011Hobo with a ShotgunΧόμποThe Mill and the CrossΟ μύλος και ο σταυρόςΠίτερ ΜπρίγκελThe RiteΗ τελετήΊστβαν ΚόβακBlack ButterfliesΜαύρες πεταλούδεςAbraham JonkerAlle for énΝιμάγιερDe Heineken ontvoeringΆλφρεντ ΧάινεκενIl Villaggio di CartoneνεοκόροςThe ReverendΗ κατάραΓουιθστάντερ2012Dracula 3DΒαν ΧέλσινγκAgent Ranjid rettet die WeltΦρικ βαν Ντάικ2013Real Playing GameΣτιβ ΜπάτιερIl FuturoΤο μέλλονΜασίστας2014Unityαφηγητής2047 - Sights of Deathσυνταγματάρχης Ασίμοφ2015The Scorpion King 4: Quest for PowerΟ Βασιλιάς Σκορπιός 4: Μάχη για την εξουσίαβασιλιάςMichiel de RuyterΜάρτεν ΤρομπThe LettersΜπέντζαμιν Πραγκ2016Beyond Valkyrie: Dawn of the Fourth ReichΕπιχείρηση Βαλκυρία: Η αυγή του Τέταρτου ΡάιχΌσκαρ Χαλμίνσκι2017Drawing HomeΚαρλ ΡούνγκιουςGangsterdamΝτολφValerian and the City of a Thousand PlanetsΟ Βαλέριαν και η πόλη με τους χίλιους πλανήτεςπρόεδρος του World State Federation24 Hours to Live24 ώρες προθεσμίαΦρανκThe Broken Keyκαθηγητής Μούνλαϊτ2018SamsonΜανόαCorbin NashάγνωστοςLes frères SistersΟι Αδελφοί ΣίστερςδιοικητήςThe SonataΡίτσαρντ Μάρλοου2019Viy 2: Journey to ChinaIronmask: Ταξίδι στην Κίναπρέσβης2020BreakΡέι

 Τηλεοπτικές σειρές 
ΈτοςΤίτλοςΡόλος1969FlorisΦλόρις βαν Ρόζεμοντ1969PathfindersΠίτερ βαν Πάρσεν1973WaaldrechtΡόζιε1975Cyrano de BergeracΒαλβέρτ1975Floris von RosemundΦλόρις1978Heilige JeanneΝτινουά1979Duel in de diepteΤζον βαν ντερ Βέλντε1982Inside the Third ReichΆλμπερ Σπέερ1987Escape from SobiborΑλεξάντρ Πετσέρσκι1989The Edgeσερίφης Έιμπελ1993Blind SideΤζέικ Σελ1993VoyageΜόργκαν Νόρβελ1994FatherlandΧαβιέ Μαρτς1997LexxΜπογκ1997Hostile WatersΜπριτάνοφ1997The Ruby RingΠάτρικ Κόλινς1998Merlinβασιλιάς2000The 10th Kingdomκυνηγός2003Κωδικός AliasΆντονι Γκάιγκερ2004Salem's LotΚερτ Μπάρλοου2007Starting OverΠίτερ Ρόσεν2012Métal Hurlant ChroniclesΚερν2013Flight of the StorksΣάντερσον2013True BloodΝάιαλ Μπρίγκαντ2014Wilfredδρ Γκράμονς2015GalavantΚίνγκσλεϊ2015The Last KingdomΡαβν2016Mata HariΣτολμπάκεν2017Portersυπάλληλος

 Βιντεοπαιχνίδια 
ΈτοςΤίτλοςΡόλοςΣημειώσεις2017ObserverDetective Daniel Lazarskiφωνή

 Παραπομπές 

 Εξωτερικοί σύνδεσμοι 
 Επίσημη ιστοσελίδα

 Ρούτγκερ Χάουερ στο Virtual History

Κατηγορία:Βραβευμένοι με Χρυσή Σφαίρα
Κατηγορία:Ολλανδοί ακτιβιστές
Κατηγορία:Ακτιβιστές κατά του HIV/AIDS
Κατηγορία:Ολλανδοί ηθοποιοί κινηματογράφου
Κατηγορία:Ολλανδοί ηθοποιοί τηλεόρασης
Κατηγορία:Ολλανδοί ηθοποιοί φωνής